მაგნეტო

მაგნეტო (Magneto) — Marvel Comics-იშ გჷმოგონილი პერსონაჟი. მაართათ გუმორჩქინდჷ კომიქსის მაზარი იქს-ადამიერეფი #1 (1963 წანაშ ეკენია). დორსხუაფილი რე ჭარუ სტენ ლიშ დო ილუსტრატორი ჯეკ კირბიშე.

მაგნეტო ნძალიერი მუტანტიე, ნამუსჷთ შეულებჷ ელექტრომაგნიტური ნძალეფიშ წჷმოქიმინუა დო კონტროლი. მჷკორჩქინაშ დღაშე თინა იქს-ადამიერეფიშ უთარაში ნტერი რე. ორდოიან წანეფს, თიში მოტივეფი მიშჷ მუტანტიშო დჷმახასიათაფალი მეგალომანიაშე, მორო უკულიან ნომერეფს ჭარუეფქ თიში პიჯი უჯგუშო გაჩინებაფეს მაკითხეეფს. მაგნეტო ებრაელი პატიმარი რე, ნამუქჷთ ჰოლოკოსტის გინასქიდჷ. თინა ოცადჷ დოთხილას მუტანტეფიშ რასა დო თიჯგჷრა ბედიშჭარას გინასქილიდუას. თიში როლი კომიქსეფს ითირუ სუპერუბადოშმაქიმნალშე - სუპერგერგეზშა.

არტისტი იენ მაკკელენი ასახიერენს პერსონაჟის ფილმ ”იქს-ადამიერეფიშ” სერიეფს. 2008 წანაშ მესის, გაზეთ Wizard-იშ არძა ბორჯიშ 200 საუჯგუშო კომიქსიშ პერსონაჟიშ შქას მაგნეტოქ მა-17 აბანი დეკინჷ, IGN-იშ არძა ბორჯიშ 100 საუჯგუშო სუპერუბადოშმაქიმინალეფს შქას — მაართა.

კატეგორია:1963 წანაშ კომიქსეფიშ პერსონაჟეფი
კატეგორია:კომიქსეფიშ პერსონაჟეფი
კატეგორია:Marvel Comics-იშ უბადოშ მაქიმინალეფი